ORI ลบเกือบ 2% สวนโบรกฯแนะ “ซื้อ” อัพเป้าสนั่น 12 บาท ดันอัพไซด์พุ่ง 50%
ORI ลบเกือบ 2% สวนโบรกฯแนะ “ซื้อ” อัพเป้าสนั่น 12 บาท ดันอัพไซด์พุ่ง 50% โดย ณ เวลา 11.40 น. อยู่ที่ระดับ 8 บาท ลบ 0.15 บาท หรือ 1.84% สูงสุดที่ระดับ 8.05 บาท ต่ำสุดที่ระดับ 7.70 บาท ด้วยมูลค่าการซื้อขาย 118.17 ล้านบาท
ORI ลบเกือบ 2% สวนโบรกฯแนะ “ซื้อ” อัพเป้าสนั่น 12 บาท ดันอัพไซด์พุ่ง 50%
2 ส.ค. 2562

ผู้สื่อข่าวรายงานว่า ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI ณ เวลา 11.40 น. อยู่ที่ระดับ 8 บาท ลบ 0.15 บาท หรือ 1.84% สูงสุดที่ระดับ 8.05 บาท ต่ำสุดที่ระดับ 7.70 บาท ด้วยมูลค่าการซื้อขาย 118.17 ล้านบาท

ด้าน บล.กสิกรไทย แนะนำ “ซื้อ” และปรับเพิ่มราคาเป้าหมายขึ้นเป็น 12.00 บาท จาก 11.10 บาท หลังปรับปีฐานราคาเป้าหมายไปเป็นกลางปี 2563 จากปลายปี 2562 ด้านยอดขายช่วงครึ่งปีแรกของปี 2562 โดดเด่นหนุนจากกลยุทธ์เปิดตัวโครงการใหม่ในช่วงครึ่งปีแรกที่เน้นไปยังทำเลที่ตั้งในพื้นที่ที่ยังไม่ได้รับการพัฒนาแต่นำเสนอการออกแบบที่ทันสมัยเพื่อดึงดูดใจลูกค้า และจากการที่บริษัทฯ ยังตั้งเป้าใช้กลยุทธ์เดิมในช่วงครึ่งปีหลัง และคาดว่ายอดขายโครงการใหม่ส่วนใหญ่จะได้รับการตอบรับอย่างดีเยี่ยมเช่นกัน
สำหรับในไตรมาส 2/2562 แม้คาดว่ากำไรสุทธิของ ORI จะปรับลดลงทั้งเทียบกับไตรมาสก่อน และปีก่อน แต่มีสาเหตุมาจากการขาดหายไปของรายการพิเศษซึ่งแตกต่างจากในไตรมาส 2/2561 และ 1/2562 หากไม่รวมรายการดังกล่าว กำไรปกติในไตรมาส 2/2562 ของ ORI จะต่ำกว่าของบริษัทคู่แข่งเนื่องจากมีการโอนกรรมสิทธิ์ของ 2 โครงการคอนโดเร็วขึ้นมาเป็นในไตรมาส 2/2562 จากไตรมาส 3/2562 ขณะที่โครงการไนท์บริดจ์ ไพรม์ สาทร (3.9 พันลบ., มียอดจองแล้ว 96%) จะเป็นปัจจัยหนุนกำไรสุทธิหลักในช่วงครึ่งปีหลังของปีนี้